Boererate.com: Die bleek man op my hakke: ’n Skisofreen vertel
Die bleek man op my hakke: ’n Skisofreen vertel
’n Hoogswanger vrou stort in ’n koffiewinkel in duie, en word daarna wakker van die verskriklikste pyn. Sy lê op ’n hospitaalbed, langs haar die man met die strepieshemp wat sy in die koffiewinkel herken het voordat sy inmekaar gesak het. Hy is besig om haar ongebore kind stuk vir stuk uit haar te sny ...
Maar niemand weet hiervan behalwe Harriet nie. Niemand hoor ook die stemme wat so duidelik in haar kop praat nie. Niemand weet dat sy nie eers kan bad nie omdat haar bad voortdurend vol bloed is ... en tog is dit alles vir Harriet die allerverskriklikste werklikheid.
Niemand weet van Harriet Christou se lewe met skisofrenie nie, trouens, dit is een van die mees verborge aspekte van menswees in die algemeen. In hierdie aangrypende boek vertel sy ’n uiters sonderlinge verhaal, en sy vertel dit onverskrokke en openhartig.
Dit is ’n onthutsende verhaal. Skokkend. Maar ook ’n verhaal van volharding, hoop, menslikheid en begrip vir die kompleksiteit en broosheid van die menslike lewe.
Die bleek man op my hakke: ’n Skisofreen vertel verskyn 20 Junie 2013.
Die bleek man op my hakke: ’n Skisofreen vertel / deur Harriet Christou -- Tafelberg, 20 Junie 2013 - 256pp;. -- sagteband. -- ISBN 9780624054979 : R195.00
Koop / Buy Die bleek man op my hakke: ’n Skisofreen vertel >> (sagteband)